DA Den Europæiske Unions Tidende C 311/18

Udvidelse og ændring af forpligtelse til offentlig tjeneste for så vidt angår ruteflyvning på tre indenrigsruter i Grækenland i henhold til Rådets forordning (EØF) nr. 2408/92

(EØS-relevant tekst)

(2007/C 311/12)

1. Den græske regering har besluttet fra 1. maj 2008 at udvide og revidere forpligtelsen til offentlig tjeneste angående ruteflyvning på tre indenrigsruter i Grækenland i henhold til artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet, som er offentliggjort i EUT C 312 af 17. december 2004 og EFT C 164 af 10. juli 2002, s. 16.

2. Forpligtelsen til offentlig tjeneste ændres på følgende ruter: — Rhodos-Kastelorizo — Athen-Skyros — Thessaloniki-Skyros. A) Billetpriser Billetprisen på økonomiklasse må ikke overstiger følgende beløb: — Rhodos-Kastelorizo 26 EUR — Athen-Skyros 38 EUR — Thessaloniki-Skyros 54 EUR Såfremt der sker en uforudset stigning i rutens driftsomkostninger, som ikke kan henføres til luftfartsselskabet, kan de maksimale billetpriser forhøjes. Forhøjelsen meddeles luftfartsselskabet på ruten, men træder først i kraft når den er anmeldt til Europa-Kommissionen med henblik på offentliggørelse i Den Europæiske Unions Tidende. B) Driftens kontinuitet Ifølge bestemmelserne i artikel 4, stk. 1, litra c), i forordning (EØF) nr. 2408/92, skal et luftfartsselskab, der har til hensigt at beflyve en af ruterne, garantere, at det vil beflyve ruten i mindst tolv måneder uden afbrydelse. Undtagen i tilfælde af force majeure må antallet af aflyste flyvninger, som direkte skyldes luftfartsselskaber, ikke overstige 2 % af de planmæssige flyvninger om året. Hvis luftfartsselskabet indstiller beflyvningen af en af de førnævnte ruter, skal det underrette Hellenic Civil Aviation Authority, Directorate for Air Operations, Section II mindst seks måneder inden afbrydelsen af tjenesten.

3. Nyttige oplysninger

Hvis et EF-luftfartsselskab i forbindelse med beflyvningen af disse ruter ikke opfylder den pålagte forpligtelse til offentlig tjeneste, kan dette medføre, at der pålægges sanktioner af administrativ eller anden art.

Hvad angår den flytype, som skal anvendes, anmodes luftfartsselskaberne om at konsultere Grækenlands luftfartsinformationspublikationer (Aeronautical Information Publications of Greece, AIP Greece) for at indhente tekniske og erhvervsmæssige data samt oplysninger om lufthavnsprocedurer.

Ankomst- og afgangstidspunkter skal lægges inden for lufthavnenes åbningstider, som fastlægges af ministeren for transport og kommunikation.

Hvis civilluftfartsmyndigheden, luftfartsdirektoratet ikke har modtaget meddelelse fra noget luftfartsselskab om, at det har til hensigt at drive ruteflyvning på en eller flere af ovennævnte ruter fra den 1. maj 2008 uden at anmode om økonomisk kompensation, vil Grækenland i henhold til artikel 4, stk. 1, litra d), i forordning (EØF) nr. 2408/92 indlede proceduren med henblik på at begrænse adgangen til en eller flere af ovennævnte ruter til et enkelt luftfartsselskab i tre år og — efter udbud — give luftfartsselskabet retten til at beflyve ruten fra den 1. maj 2008.

Denne forpligtelse til offentlig tjeneste på de ovennævnte ruter erstatter for så vidt angår billetpriser forpligtelserne i EUT C 312 af 17. december 2004 og EFT C 164 af 10. juli 2002, s. 16.

De øvrige forpligtelser til offentlig tjeneste som offentliggjort i EUT C 312 af 17. december 2004 og EFT C 164 af 10. juli 2002, s. 16, finder fortsat anvendelse for disse ruter.